మోదీ లాక్ డౌన్ పొడిగిస్తూ నిర్ణయం తీసుకున్నారు. మే 3 వరకు లాక్ డౌన్ కొనసాగుతుందని స్పష్టం చేశారు. దీంతో దేశ ఆర్థిక వ్యవస్థపై తీవ్ర ప్రభావం పడనుంది. జీడీపీ రేటు అంచనాలు కూడా తల్లకిందులయ్యాయి.
కరోనా వైరస్ దెబ్బకి దేశం మొత్తం లాక్ డౌన్‌లోకి వెళ్లిపోయింది. దాదాపు అన్ని రంగాలపై ప్రతికూల ప్రభావం పడింది. ప్రధాని మోదీ తాజాగా లాక్ డౌన్‌‌ను మే 3 వరకు పొడిగిస్తున్నట్లు ప్రకటించారు. దీంతో దేశ ఆర్థిక వ్యవస్థపై పెను ప్రభావం పడొచ్చని ఆర్థికవేత్తలు అభిప్రాయపడుతున్నారు. ఇలాంటి పరిస్థితుల్లో షాకింగ్ రిపోర్ట్ ఒకటి వెల్లడైంది.
బార్‌క్లేస్ ఎమర్జింగ్ మార్కెట్స్ రీసెర్చ్ తాజాగా జీడీపీ జీడీపీ అంచనాలను జీరోకి తగ్గించింది. అంటే 2020 క్యాలెండర్ ఇయర్‌లో భారత జీడీపీ సున్నాగా ఉండొచ్చని అంచనా వేసింది. ఇదివరకు ఇదే సంస్థ భారత్ జీడీపీ ఈ ఏడాదిలో 2.5 శాతంగా ఉండొచ్చని పేర్కొంది. అయితే ఇప్పుడు మాత్రం జీడీపీ అంచనాలను సున్నాకు తగ్గించేసింది. బార్‌క్లేస్ జీరో జీడీపీ అంచనాలు ఇవ్వడం చరిత్రలో ఇదే తొలిసారి కావడం గమనార్హం. లాక్ డౌన్ పొడిగింపు ఇందుకు ప్రధాన కారణం.
బార్‌క్లేస్ అలాగే భారత్ జీడీపీ ప్రస్తుత ఆర్థిక సంవత్సరం 0.8 శాతంగా ఉండొచ్చని అంచనా వేసింది. గతంలో ఈ జీడీపీ అంచనాలు 3.5 శాతంగా ఉండొచ్చని పేర్కొంది. కోవిడ్ 19 కేసులు పెరిగిపోతుండటంతో కేంద్ర ప్రభుత్వం మే 3 వరకు లాక్ డౌన్‌ను పొడిగించింది. దీంతో ఆర్థిక వ్యవస్థపై తీవ్ర ప్రతికూల ప్రభావం పడనుందని బార్‌క్లేస్ పేర్కొంది.
దేశ ప్రధాని నరేంద్ర మోదీ తాజాగా లాక్ డౌన్ పొడిగిస్తున్న ప్రకటించారు. కరోనా వైరస్‌ను ఎదుర్కునేందుకు మే 3 వరకు లాక్ డౌన్ కొనసాగుతుందని తెలిపారు. అంతేకాకుండా లాక్ డౌన్ పొడిగింపు నేపథ్యంలో ఉద్యోగులను తొలగించొద్దని కంపెనీలను కోరారు.
ఆర్థిక వ్యవస్థ పరంగా చేస్తే లాక్ డౌన్ పొడిగింపు అనేది చాలా ఖరీదైన నిర్ణయమని మోదీ తెలిపారు. కానీ భారతీయుల ప్రాణాల కోణంలో చేస్తూ ఈ నిర్ణయం తీసుకోక తప్పదని పేర్కొన్నారు. కాగా భారత్‌లో కరోనా వైరస్ కేసులు ఇప్పటికే 10,000 దాటిపోయాయి. 300 మందికిపైగా మరణించారు. ఇక అంతర్జాతీయంగా కరోనా వైరస్ సోకిన వారి సంఖ్య 20 లక్షలకు చేరువలో ఉంది.
modii lack doun podigistuu nirnayam teesukunnaru. mee 3 varaku lack doun konasaagutundani spashtam chesaru. deentho desha aardhika vyavasthapai teevra prabhaavam padanundi. gdp retu anchanaalu kuudaa tallakindulayyaayi.
karona virus debbaki desham mottam lack downiloki vellipoyindi. daadaapu anni rangaalapai pratikuula prabhaavam padindi. pradhaani modii taajaagaa lack dounni mee 3 varaku podigistunnatlu prakatinchaaru. deentho desha aardhika vyavasthapai penu prabhaavam padochani aardhikavettalu abhipraayapadutunnaaru. ilanti paristhitullo shaking report okati velladaindi.
bareakles emerging marchets reserch taajaagaa gdp gdp anchanaalanu jeeroki tagginchindi. ante 2020 calender irelo bhaarata gdp sunnaga undochani anchana vesindi. idivaraku ide samstha bharat gdp ee edaadilo 2.5 saatamgaa undochani perkondi. ayithe ippudu maatram gdp anchanaalanu sunnaku tagginchesindi. bareakles jeero gdp anchanaalu ivvadam charitralo ide tolisari kaavadam gamanarham. lack doun podigimpu induku pradhaana kaaranam.
bareakles alaage bharat gdp prastuta aardhika samvatsaram 0.8 saatamgaa undochani anchana vesindi. gatamlo ee gdp anchanaalu 3.5 saatamgaa undochani perkondi. kovid 19 kesulu perigipotundatamto kendra prabhutvam mee 3 varaku lack dounnu podiginchindi. deentho aardhika vyavasthapai teevra pratikuula prabhaavam padanundani bareakles perkondi.
desha pradhaani narendra modii taajaagaa lack doun podigistunna prakatinchaaru. karona vairasnu edurkunenduku mee 3 varaku lack doun konasaagutundani telipaaru. antekakunda lack doun podigimpu nepathyamlo udyogulanu tolaginchoddani companylanu koraru.
aardhika vyavastha paramgaa cheste lack doun podigimpu anedi chala khareedaina nirnayamani modii telipaaru. cony bhaaratheeyula praanaala konamlo chestu ee nirnayam teesukoka tappadani perkonnaru. kaga bhaarathmlo karona virus kesulu ippatike 10,000 daatipoyaayi. 300 mandikipaigaa maraninchaaru. ika antarjaatiiyamgaa karona virus sokina vaari sankhya 20 lakshalaku cheruvalo undi.